cyanic-selkie/wikianc huggingface dataset:
כלא פאוויאק
היסטוריה
ב-19 ביולי 1944 הוואכמייסטר (שומר) האוקראיני פטרנקו וכמה אסירים ניסו בריחה המונית מהכלא, בעזרת התקפה מבחוץ, אך נכשלו. פטרנקו ואחרים התאבדו. ההתקפה מבחוץ נתקלה במארב והושמדה כמעט לחלוטין. למחרת, כתגמול, הוציאו הגרמנים להורג יותר מ-380 אסירים. המחתרת הפולנית אישרה את התוכנית אך חזרה בה מבלי שהצליחה להתריע בפני יושבי הכלא על ביטול התוכנית.
דוכס ונציה
בחירת הדוג'ה
לאחר בחירת הדוכס, ובטרם נשבע אמונים לתפקידו, הוצג הדוכס הנבחר לאנשי ונציה בקריאה: "זהו הדוג'ה שלכם, אם תרצו בו", והקהל הריע לאשר את הבחירה, כך נוצר מצג שלכלל אנשי ונציה השפעה על בחירת הדוכס, וכי הקהל יכול, אם אינו רוצה דוכס מסוים, גם למנוע את בחירתו בכך שאינו מאשרר אותה. בנוסף, טקס זה נועד להראות שהדוכס הנבחר הוא משרתו של כלל הציבור הוונציאני, ולא רק של משפחות האצולה.
מערכת מידע
מערכות המידע הראשונות הוקמו בשנות ה-60 והיו בעלות ממשק בסיסי ביותר. יעודן היה לספק מידע לחברות גדולות לצורכי תפעול הארגון, וזאת על ידי שליפה מתוך בסיסי נתונים עצומים, אולם ללא אפשרויות ניתוח נתונים מתקדמות. בימינו, יישומים שונים נמצאים בשימושו של כל עסק מודרני, ממשק המערכות הוא ידידותי ומגוון השירותים שהן מספקות הוא רב ביותר. כדי לשמור על יתרון עסקי, החברות השונות מחויבות להשקיע משאבים רבים בפיתוח ועדכון התוכנות שברשותן.
דוגמאות לשימוש במערכות מידע
מערכת ניהול קשרי לקוחות (CRM) משלבת את כלל הקשר בין החברה ללקוחותיה ובה מתועד מכלול תהליך הטיפול בהם, המוצרים אשר קנו ממנה, תלונות של הלקוחות, תשלומים ועוד. בצורה זו ישנו ייעול הטיפול בלקוח. מערכת ה-CRM מקשרת בין כל המחלקות המטפלות בלקוח, החל משלב קנייתו של המוצר, כאשר לכל מחלקה גלוי מידע הרלוונטי רק לה או שכולם חשופים לכל המידע (על פי הגדרת החברה).
אפיון מערכות מידע
מחזור החיים של מערכת מידע מתייחס לפרק הזמן שבו מערכת המידע פועלת ומביאה תועלת. הוא מורכב מאפיון הצרכים, ניתוח, תכנון, הקמת המערכת, הטמעתה, וחוזר חלילה.
הרשאות
מערכת הרשאות מתבססת על הזדהות כתנאי מקדים, שכן המערכת נדרשת לקשר בין משתמש לפעולה. במערכות בהן אין הזדהות, ניתנות הרשאות למשתמשים לא מזוהים (כלומר, מנגנון ההזדהות מקשר ישות לא מזוהה עם משתמש אנונימי).
האימפריה הרומית המערבית
גסיסתה של האימפריה הרומית המערבית לאחר קריסתה הסופית של האימפריה הרומית
כלוביס נפטר ב-511 ולאחר מותו חולקה הממלכה בין בניו: תיאודריך הראשון הבכור, ושלושת בניה של קלותילדה: כלודומר, כילדברט הראשון וכלותאר הראשון. הם חילקו ביניהם את ממלכת אביהם, בהתאם למסורת הגרמאנית, וקבעו את מרכזיהם בריימס, אורליאן, פריז וסואסון.
דייוויד ואנטרפול
מאז יולי 2021 משמש כעוזר מאמן ברוקלין נטס מליגת ה-NBA.
רולו מיי
למרות שהוא מזוהה על פי רוב עם הפסיכולוגיה ההומניסטית, הוא נבדל מפסיכולוגים הומניסטים כגון אברהם מאסלו וקרל רוג'רס במודעותו החדה כלפי המימד הטראגי שבקיום האנושי. מיי היה חבר קרוב של הפילוסוף האמריקאי יליד-גרמניה פאול טיליך. בין עבודותיו הנודעות ביותר של רולו מיי נמצאים הספרים Love and will ו-The Courage to Create, באנלוגיה המכבדת את ספרו של טיליך The Courage to Be.
הרהורים על שירת אלתרמן
רקע
אלתרמן היה באותה עת בן 49 ובשיא הכרתו הציבורית כמשורר לאומי. מאחוריו היו ארבעה ספרי שירה לירית ("כוכבים בחוץ", "שירי מכות מצרים", "שמחת עניים" ו"עיר היונה"), תרגומי מופת לתיאטרון (פדרה של ז'אן רסין, נשי וינדזור העליזות של שייקספיר וקומדיות מאת מולייר), הוא היה בעל טור פובליציסטי פופולרי ונחשב ("הטור השביעי") שאף ניסח באופן פואטי את המעשה הציוני והיה בעל נוכחות בפזמונאות ובבמה הקלה ("לי לה לו" למשל). בין מעריציו נמנו פועלים וקיבוצניקים כמו גם אנשי תרבות וראשי המדינה והצבא. יעקב אורלנד תיאר את מעמדו של אלתרמן ערב כתיבת מאמרו של זך במילים: "שכן ראוי לזכור: נתן אז - מלך על כיסאו, כולו רפוד אהבה/ נושא הצינה הולך לפניו ושישים גיבורים גודדים לו סביב/ נחלתו שקטה יושבת בטח, וזה מקרוב מלאו עשרים למלכותו". בניגוד לזך, היה אלתרמן, על אף בקיאותו בצרפתית ובאנגלית יליד שטעטל בתחום המושב והשכלתו הפורמלית הסתכמה בתעודת בגרות מגימנסיה הרצליה ולימודי אגרונומיה בצרפת.
תוכן המאמר
החלק השני, הרטורי, של המאמר בא לענות על השאלה מדוע עוררו שירי "כוכבים בחוץ" רתיעה כה גדולה בזך. זך עונה לשאלה בסדרת משפטים המתחילים כולם במילים "אינני אוהב", מציינים פגם שירי ומדגימים אותו בחרוז או דימוי משירי "כוכבים בחוץ". זך איננו אוהב את שפע האמצעים להשגת אווירה "פיוטית". בפרט הוא איננו אוהב את התיאטרליות ה"דקורטיבית" (נחש על התל צווארו לה שילח/ נשא כינורו הישן וייקוד), הוא איננו אוהב את ההכרזות הכמו-מנוסות ("הנה, בת שלי, אחותנו האבן/ הזו שאיננה בוכה לעולם), הוא איננו אוהב דימויים מלאכותיים, אוריינטלים ובלתי-אנושיים וכאלו שאיבדו קשר עם מושאיהם החושיים, הוא איננו אוהב פאתוס, הוא איננו אוהב את "הסנטימנטליות המוקיונית" המחפה על חוסר רגש, הוא איננו אוהב את השימוש המופרז באוקסימורונים (רועם ושוקע השקט, דומייה שורקת) ומעל הכל הוא איננו אוהב את "הבית השקול והמוברח, הגורר אחריו עוד בית שקול ומוברח... ועוד בית... [ה]מבריח אותי מן השיר".
התגובה האישית של אלתרמן ומקורביו
המאמר הכה בהלם את ציבור הקוראים, חובבי אלתרמן והקהילה הספרותית שהוא היה מרכזה. רבים לא ראו במאמר אלא תקיפה של משורר השואף להתפרסם על ידי בעיטה בדמות האב, ובשל כך ראו בזך דמות נלעגת ובזויה. לפי ספר שירים שכתב יעקב אורלנד על אלתרמן, אלתרמן עצמו ביקש מאורלנד להיות עד לפגישה אישית בינו ובין זך בקפה "כסית". הפגישה בין השניים התנהלה בנימה שקטה. בפנותו לזך שאל אלתרמן, שנפגע אישית, "עד כדי כך אלתרמן כלום? כלום כלום כלום? שום נקודת זכות?". על פי התיאור השירי של אורלנד ותיאור נוסף, של לאור, במהלך השיחה נכנס לבית הקפה זאב יוסיפון, ידידו ומעריצו של אלתרמן. לאחר זמן מה הבין יוסיפון עם מי יושב ידידו הנערץ. יוסיפון זינק ממקומו בזעם ופנה באופן מאיים אל זך, תוך שהוא זועק לעברו: "אתה אידיוט!" בתגובה, היסה אותו אלתרמן במילים שקטות "הלוואי זה היה אידיוט", בהמשך התנהלו בין שני המשוררים יחסים מיוחדים במינם. אלתרמן לא סלח לזך וזך ידע עד כמה נפגע אלתרמן וגילה כלפיו במפגשים חברתיים יחס רחום ומעולם לא התבטא כנגדו בפומבי.
פילודנדרון
הפילודנדרון (Philodendron) הוא סוג צמח במשפחת הלופיים, הכולל כ-950 מינים. מינים רבים מסוג זה משמשים כצמחי נוי.
עינת ויצמן
קריירה אומנותית
בשנים 1996–1998 שיחקה בסדרה "הפוך", בה גילמה את דמותה של ענת שילון. בשנת 1999 שיחקה בסרט הטלוויזיה "מבצע סבתא", וכן שיחקה בהצגות תיאטרון כגון "ליזיסטרטה 2000", "דם" ו"ג'ונגול".
ב-2013 הוציאה ויצמן ספר ילדים בשם "שתי סינדרלות". שתי הגיבורות בספר אוהבות להיות נסיכות עדינות ומנומסות, אבל כשהעלילה מתפתחת הן מגלות שלעיתים כדאי לוותר על הפרסונה הממלכתית, כדי ליהנות מילדות אמיתית שאינה שברירית ורכה כבאגדות.
משה זנבר
שנים מוקדמות
בשנים 1951–1958 עבד כחוקר וכסטטיסטיקאי במכון למחקר חברתי שימושי בירושלים, בהנהלת לואי גוטמן. ב-1956 מונה לסגן מנהל המכון. זנבר התמחה במתודולוגיה של מחקרים חברתיים וכלכליים והיה מחלוצי החוקרים של תחום כלכלת צרכנים. מחקרו המקיף בדבר התפלגות ההכנסות בישראל לצורכי מדיניות מיסים ומדיניות חיסכון היווה בסיס לשורת מחקרים עוקבים בתחום ולסדרת מאמרים ברבעון לכלכלה. אחד ממאמריו, "חלוקת ההכנסות וההתפתחות הכלכלית", בו ציין את הקשר הכלכלי בין אי שוויון לגובה החיסכון, העלה עליו ביקורת משמאל שטענה להשתלטות המחשבה הכלכלית הבורגנית. דו"חותיו של זנבר על התפלגות ההכנסות בישראל היוו מקור נתונים לטענות השמאל על הפערים הגדולים בהכנסות בישראל.
פעילותו במגזר הפרטי
עם סיום כהונתו כנגיד הבנק פנה באופן מלא לפעילות בסקטור הפרטי והעסקי ומילא תפקידים רבים, בהם: יושב ראש תעשיות אלקטרוכימיות (פרוטרום) (1977–1981), יושב ראש בנק עצמאות למשכנתאות ולפיתוח, יושב ראש סולל בונה, יושב ראש צלון תעשיות, יושב ראש חברת הביטוח לה נסיונל, יושב ראש מפעלי נייר חדרה ואחרות. כמו כן שימש בורר בסכסוכים עסקיים סבוכים ובהם עזבון הירש. לבקשת מוסדות התנועה הציונית, עמד בראש הוועדה לבדיקת המבנה הארגוני של הסוכנות היהודית וההסתדרות הציונית שהגישה מסקנותיה ב-1988.
בשנים 1988–1995 כיהן כיושב ראש בנק לאומי לישראל ויושב ראש חברת הבת "אפריקה ישראל". בתקופתו הוקמו חברת "תעוזה" להשקעות בהיי-טק וחברת בת בנקאית בהונגריה. שנות כהונתו הביאו ליציבות בהנהלת הבנק ופעולותיו בשוק הבינלאומי, לאחר שבמשך שנתיים קודם למינויו התפטרו שלושה יושבי ראש (ארנסט יפת, אלי הורביץ ומאיר חת) ושני דירקטוריונים שלמים (כתוצאה מסכסוכי עבודה חריפים ומתמשכים עם עובדי הבנק). החלה צמיחה מחודשת של הבנק וברווחיותו חל שיפור ניכר.
פעילותו הציבורית
נמנה עם מייסדי המועצה לארץ ישראל טובה והמועצה לישראל יפה ושימש חבר הוועד המנהל של אוניברסיטת תל אביב, של הטכניון ושל מכון תבל. במשך השנים היה חבר חבר הנאמנים של האוניברסיטה העברית בירושלים וחבר המועצות הציבוריות של אקדמיה בצלאל, מכון דוד הורוביץ לחקר ארצות מתפתחות ואגודת ארתור רובינשטיין הבינלאומית למוזיקה.
משפחתו
בשנת 1951 נישא לברכה ולהם שתי בנות. התגורר בתל אביב.
רוברט גיבסון
לאחר פרישה מנאס"א
גיבסון המשיך להשתתף במרוצי מטוסים. בשנת 2015 הוא זכה בתחרות לאומית.
תורת היחסות הכללית
תורת היחסות הכללית (באנגלית: General relativity) היא תאוריה גאומטרית של תופעת הכבידה שפורסמה על ידי אלברט איינשטיין ב-11 במאי 1916, והיא התיאור הנוכחי של הכבידה בפיזיקה המודרנית. התאוריה מטפלת בגופים בתאוצה ומסבירה את תופעת הכבידה, שבה עצמים בעלי מסה נמשכים זה אל זה. היא עוסקת בנושאים שתורת היחסות הפרטית, שפרסם איינשטיין בשנת 1905, לא דנה בהם.
השקילות בין תאוצה לשדה גרביטציה
קצה החוט עלה במוחו של איינשטיין ב-1907. בניסוי מחשבתי הוא תיאר לעצמו כיצד ירגיש צבע שנופל מגג בניין (לפי גרסאות אחרות של הסיפור הוא ראה מחלונו את הצבע נופל, או תישאל צבע שנפל מבניין בעירו על הרגשתו בעת הנפילה). איינשטיין הבין שבעת הנפילה הצבע לא ירגיש את הכבידה. לימים כינה איינשטיין מחשבה זו "המחשבה השמחה ביותר בחיי". לפתע, הוא הבין את משמעות הכבידה.
השקילות בין שדה גרביטציה למרחב עקום
בתורה זו בונה איינשטיין את השקילות שבין שדה כבידה לתאוצה ואת זה לעקמומיות במרחב, כלומר – כוח שווה גאומטריה. יתרה מכך, במשוואת איינשטיין המפורסמת נקבע כיצד משתנה העקמומיות המרחב בנקודה בהתאם לצפיפות המסה-אנרגיה בה.
הקדמה מתמטית – חשבון טנזורים
ראו גם: הסכם הסכימה של איינשטיין.
בית החרושת שולץ
סגירת בית החרושת
באוקטובר 1942 הורה מפקד האס אס היינריך הימלר על העברת כל המפעלים בבעלות פרטית לייצור נשק וסחורות, יחד עם עובדי הכפייה היהודים שלהם, מן הגטאות אל מחנות העבודה. במסגרת זו ותחת חוזה שנחתם בפברואר 1943 בין אודילו גלובוצניק, קצין בכיר באס אס, ובין פריץ אמיל שולץ, הועבר בית החרושת למחנה הריכוז טרווניקי, שם נפתחו מפעלים לייצור מזרנים, פרוות ומגפיים. בעקבות מפעלו של שולץ ומפעל נוסף למברשות שהועבר אף הוא לטרווניקי צמח מספר העובדים במחנה ל-4000. 1,500 עובדים נוספים הועברו מגטו ורשה אל טרווניקי. מיעוטם שוכנעו להתנדב ורובם הובאו בכפייה. מפקד המחנה, קארל סטריבל, היה בעל אחריות על חלוקת העבודה, גביית כסף עבור עובדי הכפייה (חמישה זלוטי ביום עבור גברים, וארבעה זלוטי עבור נשים) ועל הביטחון. מחנה טרוונינקי חוסל בראשית נובמבר 1943, כחלק ממבצע חג הקציר.
תורת היחסות הכללית
מדידה ישירה של גלי כבידה (2016)
נצפו גלי כבידה בעוד שלשה אירועים שונים במתקן LIGO. כמו כן סוכנות החלל האירופית אישרה את תוכנית LISA, לפיה יבנה אינטרפרומטר המורכב משלש גשושיות בחלל, במרחקים של 2.5 מיליון קילומטרים זו מזו, ויאפשר החל מ-2034 יכולות תצפית רגישות יותר בגלי כבידה.
ויצמן יער חקירות
לחברה שני בעלים:
הילה פלדמן
ביוגרפיה
בעלת תואר ראשון במדעי המדינה ויחסים בינלאומיים מטעם האוניברסיטה הפתוחה ותואר שני בביטחון ודיפלומטיה מאוניברסיטת תל אביב. למדה משחק במכינה בסטודיו לאומנויות התיאטרון מיסודו של יורם לוינשטיין (1999-1998).
פלדמן בוגרת בית הספר למשחק של סמינר הקיבוצים (2004-2001). במסגרת הלימודים בסמינר הקיבוצים שיחקה ב"וויצק" מאת גאורג ביכנר בתפקיד הראשי של מריה, בבימויו של דני הורוביץ. כמו כן שיחקה ב"שש נפשות מחפשות מחבר" מאת פיראנדלו, בתפקיד הראשי של הבת החורגת, בבימויו של אילן תורן. בסמינר הקיבוצים שיחקה גם בתפקיד אלונה בהצגה "המדריך לחיים הטובים", מאת ובבימויה של יעל רונן. ההצגה נמכרה להבימה, בשיתוף עם תיאטרון באר שבע. בסיום הלימודים נכנסה פלדמן לתיאטרון הבימה, בו היא שיחקה מאז שנת 2004 ועד 2014.
קריירה בקולנוע ובטלוויזיה
ב-2013 שיחקה בסרט הטלוויזיה "דבר על מקום הימצאם", מאת נאוה סמל, בבימויו של יהלי ברגמן, שהוקרן בערוץ הראשון. היא גילמה את דמותה של גיטה, עולה חדשה בשנות החמישים, שעבדה אצל הנאצים כדי להציל את עצמה בשואה. בסרט שיחקו גם יונה אליאן ויחזקאל לזרוב. באותה שנה היא שיחקה בסרטה של רמה בורשטיין "למלא את החלל".
רגליים יחפות
הליכה יחפה מבחינה היסטורית
במאה ה-15 נוצרו בטורקיה נעלי הצ'ופינס. נעליים אלו היו בדרך כלל בגובה של 17.7-20.3 ס"מ והם הפכו לפופולריים בוונציה ובהמשך בכל רחבי אירופה כסמל של עושר ומעמד חברתי גבוה. במהלך המאה ה-16 נשים מלכותיות, כגון קטרינה דה מדיצ'י ומרי הראשונה, מלכת אנגליה, החלו לנעול נעלי עקב, כדי שיגרמו להן להיראות גבוהות ומורמות מעם. בשנת 1580 אף גברים נעלו אותם, ואדם בעל סמכות או עושר נקרא לעיתים קרובות על שם נעלי העקב היקרים שלו.
ביהדות
מקום נוסף שבו ההלכה מחייבת חליצת נעליים הוא בברכת הכהנים:. אחת מתקנותיו של רבן יוחנן בן זכאי היא שהכהנים יחלצו את נעליהם כשהם עולים לברך את העם.
בנצרות
אזכור מרכזי להיות האדם יחף בנצרות מוזכר בעת הסעודה האחרונה של ישו עם תלמידיו. לאות ענווה, רחץ ישו את כפות רגלי תלמידיו: .
דתות נוספות
בתקופת האימפריה היפנית, הסרת הנעליים של אדם במעמד גבוה יותר הייתה סימן להצגת הענווה, הכפיפות והיחס כלפי מעמדם.
רגליים יחפות ומיניות
האזכורים הראשונים למשיכה מינית אל כפות רגליים הם מימי הביניים, החל מהדרשן והמטיף הנוצרי בן המאה ה-13 ברטולד מרגנסבורג, דרך המאה ה-16 וה-19, שבה נצפו נטיות מוגברות אל כפות רגליים נשיות יחפות כחלק מיחסי המין שבין בני הזוג. אולם רק החל מהמאה ה-20, עם התפתחות טכנולוגיות צילום ותרבות צילום האופנה והפורנוגרפיה, קיבל הפטיש הנ"ל התייחסות רבה. על פי מחקרים שונים פטיש זה נחשב לפטיש הנפוץ בעולם.
אומנות ובידור
הבולטת בזמרות הישראליות שמרבות להצטלם יחפות בכתבות תדמית עיתונאיות היא ירדנה ארזי שזכתה לכינוי "המלכה היחפה". אחד משיריה הידועים שנכתב בהשראתה אף נקרא "ילדה יחפה".
ספורט ופנאי
ישנן כמה פעילויות ספורט ופנאי שבהן נהוג להשתתף כאשר יחפים. לדוגמה, הספורטאים שעוסקים בספורט-מים כגון שחייה וכדורמים כמעט תמיד ישחקו כאשר הם יחפים, בשל הקושי של שחייה עם נעליים.
טיול יחף
אנשים רבים מכל הגילאים ומכל רחבי העולם נוהגים לקחת חלק בטיולים והליכות ביערות ובשבילים בעודם עם כפות רגליים יחפות. מטיילים יחפים מתארים תחושה של התחברות עם כדור הארץ ונהנים הנאה עצומה בכך שהם מרגישים יותר את העולם תוך מגע ישיר עם האדמה. ישנם מספר מועדוני טיולים ברחבי צפון אמריקה, שמטרתם לארגן טיולים יחפים. מועדונים אלה כוללים בין היתר את: "טיולים יחפים של מינסוטה", "סיאטל - מטיילים יחפים", "'איסט-ביי' - מטיילים יחפים", "'מטיילים יחפים והולכים על הדשא' של קנזס סיטי" ו"'מטיילים יחפים' של קונטיקט". שתי אחיות, לוסי וסוזן לטצ'ר, צעדו בכשני שלישים משביל האפלצ'ים (בערך 2,175 קילומטר) בעודן יחפות, טיול שערך מ-21 ביוני 2000, עד ל-3 באוקטובר 2001. ב-12 בנובמבר 2010 השתתפו כ-2,500 בני אדם בטיול יחף במהאבובנגאר שבהודו. טיול זה הוכר על ידי ספר השיאים של גינס כגדול בעולם בתחום ההליכה היחפה.
הליכה על גחלים
הליכה על גחלים היא פסיעה בכפות רגליים יחפות על גחלים לוחשות או על פחם לוהט. הליכה על גחלים מיושמת על ידי בני תרבויות רבות ברחבי העולם. האזכור ההיסטורי הראשון להליכה יחפה על גחלים הוא מעידן הברזל באזור תת-היבשת ההודית בסביבות 1200 לפני הספירה. כיום, מבוצעת ההליכה בסמינרים מאורגנים וסדנאות בנייה עצמית כתרגיל לבניית ביטחון עצמי. ההליכה רומזת על האמונה שמעשה האומץ אשר דורשת ההליכה, מראה על עזרה של כוח עליון, אמונה חזקה או ביכולתו של האינדיבידואל להתמקד ברוח אשר מעבר לחומר.
פיזיקאים מודרניים חושפים את הכזב מאחורי האמונה הזו, ומראים כי כמות הזמן אשר בה כף הרגל נוגעת באדמה אינו מספיק על מנת ליצור כוויה מפחם שאינו מוליך חום טוב יחסית.
אליוט אנגל
עמדות פוליטיות והיחס לישראל
ב-2003 הציע חוק לפיו יטיל הקונגרס הגבלות על יחסי ארצות הברית-סוריה, אם דמשק לא תשים קץ לתוכניותיה לפתח נשק להשמדה המונית, תחדל מלסייע לחזבאללה וכן תוציא את חייליה מלבנון. יוקפאו נכסי סוריה בארצות הברית, יוגבל הסחר עם דמשק ויוטלו הגבלות נסיעה על בכירים סורים לארצות הברית. החוק נכנס לתוקף ב-12 בדצמבר 2003. כמו כן הפציר אנגל באו"ם להעביר החלטה הדורשת נסיגה מיידית של כוחות סוריה מלבנון וקרא למשרד המשפטים האמריקני לדרוש מסוריה את הסגרתו של רמדאן עבדאללה שלח, מנהיג הג'יהאד האיסלמי האחראי לרצח של כמאה ישראלים ולמותם של שני אמריקנים.בתחילת 2004, עם לאחר תקיפת חיל האוויר שני מוצבים של החזבאללה בדרום לבנון שבאה בתגובה לפיגוע של הארגון גבול הצפון, אנגל גיבה כי זו זכותה הלגיטימית של ישראל להגן על עצמה. סמוך לאותה עת, הוא תמך בהצבעת הגינויי בקונגרס, כנגד חוות הדעת של בית הדין בהאג בנוגע לגדר ההפרדה וכינה אותה, "בית הדין לאי צדק". הוא קרא למזכיר המדינה דאז, קולין פאוול, לקרוא למזכ"ל האו"ם, קופי ענאן, להפסיק להיטפל בנושא הגדר לישראל, ולהתמקד בטיפול ברצח העם בדארפור. הוא דרש גם להפסיק המימון האמריקני לאו"ם, עד לסילוק חברי ארגוני טרור-כמו חמאס-שמשרתים במנגנוניו בעזה ובגדה.
משה הופנקו
משה דב הופּנקו (כ"א בחשוון תרמ"א; 26 באוקטובר 1880 - י"ב בניסן תש"ט; 11 באפריל 1949) היה כנר, מוזיקאי ומורה למוזיקה ישראלי, מנהל קונסרבטוריון שולמית.
תרומתו לחיי המוזיקה בתל אביב
הופנקו תרם תרומה גדולה לחיי המוזיקה בתל אביב הצעירה. מלבד כינור הביא הופנקו לארץ כלי נגינה נוספים, ויולה וצ'לו, והקים תזמורת סימפונית ראשונה בתל אביב. התזמורת נהגה לערוך קונצרטים פומביים באירועים שונים בחיי העיר, כגון קבלות פנים חגיגיות, בהם נוגנה בהתאם לאירוע מוזיקה קלאסית או קלה. כשביקר אלברט איינשטיין בתל אביב בחברת הנציב העליון הרברט סמואל ערכה התזמורת קונצרט לכבודם. בין הנגנים היה גם גיסו יריב אזרחי. המשוררת רחל, שהתגוררה בתל אביב, כתבה במכתב לבן אחותה משה שיפוני: "ואל תשכחו כי גם תענוגות 'תרבותיים' ישנם פה בעיר הבירה, הצגת טראביאטה, ותזמורתו של הופנקו".
יהודה הצעיר
היסטוריה
תנועת יהודה הצעיר הוקמה בשנת 1909 בתור תנועת נוער-מדריך-נוער, במטרה להפעיל מועדוני נוער, כנסים, מחנות קיץ ו"תוכניות ישראל" עם התמקדות בעשייה חברתית וזהות יהודית. ברוב סניפי "יהודה הצעיר" נפגשים החניכים לפחות פעם בשבוע לפעילות של שעתיים.
בשנת 1973 נוסד קיבוץ קטורה על ידי בוגרי "יהודה הצעיר" שחיפשו מחויבות חזקה יותר לציונות לאחר מלחמת ששת הימים. בשנת 1993, אספה יהודה הצעיר למעלה מ-8,000 חתימות על עצומה לממשל קלינטון הקוראת למעורבות נוספת של ארצות הברית למען חיילים ישראלים נעדרים. בשנת 1997, גיבשה יהודה הצעיר שותפויות עם שתי תנועות האחיות שלה - תנועת הצופים העבריים בישראל ותנועת FZY בבריטניה - כדי לחזק את הקשר בין נוער יהודי, ציוני בישראל ובתפוצות.
יצחק אלדן
ביוגרפיה
במהלך הקריירה הדיפלומטית שלו, יצחק אלדן היה גם מעורב בשליחויות דיפלומטיות מיוחדות וביניהן ההשתתפות במשא ומתן לנורמליזציה של היחסים בין ישראל למצרים והחברות בוועדת המעקב שהוקמה אחרי מבצע "ענבי זעם" בלבנון.
מלך קתולי
אחת הזכויות המתלוות לתואר "מלכה קתולית" היא הזכות ללבוש מלבושים בצבע לבן, ולא שחור, בעת מפגש עם האפיפיור.
PMO
PMO (ראשי תיבות של: Project Management Office, תרגום: משרד ניהול פרויקטים) הוא קבוצה או מחלקה בתוך חברה, עסק, סוכנות ממשלתית או תאגיד המגדירים ושומרים על סטנדרטים לניהול פרויקטים בארגון. ה-PMO שואף לתקנן ולהכניס פרקטיקות של חזרה בביצוע פרויקטים. ה-PMO הוא מקור התיעוד, ההדרכה והמדדים בנושאי ניהול וביצוע פרויקטים.
פלאג
ראו גם
}}
לינה הופנקו
ביוגרפיה
נולדה בפולטבה בשם רחל לאה קרישבסקי לבתיה ולמרדכי אזרחי-קרישבסקי. היא נקראה על שם סבתה רחל לאה קרישבסקי, שנפטרה ברוסיה בשנת תרמ"ג (1883). סבה חיים יעקב קרישבסקי, חסיד חב"ד, עלה לבדו לארץ ישראל בשנת 1886 והתיישב בראשון לציון.
שושלת ג'ין (265–420)
שש השושלות
שושלת ג'ין נכללת ב "שש השושלות", ששנות שלטונן החל בנפילת שושלת האן המזרחית, והסתיים בעת הקמת שושלת סווי. ישנן שתי גירסות לשש השושלות:
שש-עשרה הממלכות
כתוצאה מנסיגת שושלת ג'ין ובני העם הסיני (האן) מצפונה של סין עד קו הנהר הצהוב, השתלטו בהדרגה על השטח מספר שבטים נוודים לא סינים (בעיקר טורקים, הונים, מונגולים וטיבטים) והקימו סדרה של ממלכות שהתחרו בינן ולבין עצמן וכן בשושלת ג'ין על השליטה בצפון סין. ממלכות אלו התקיימו בין השנים 439-304 וידועות כשש-עשרה הממלכות.
דעיכת השושלת
עם הפליטים שנסו לדרומה של המדינה, היה גם הקיסר יְוֵּ'אן, נצר לשושלת ג'ין, שחידש את שלטון השושלת בדרום המדינה. משנת 317 שלטה שושלת ג'ין המזרחית (המחודשת) רק על האזור שמדרום לנהר הצהוב, בעוד שצפון סין נשלט על ידי שש-עשרה הממלכות הלא-סיניות העיקריות. רוב קיסרי השושלת הוכתרו בעת שהיו ילדים או נערים, חסרי ניסיון וכח ממשי. הדבר פגע בתפקוד השלטון, ובהרתעה כנגד עמים שכנים. במשך 103 שנים שלטו 11 קיסרים, פחות מעשור לכל קיסר.
נפילת השושלת
השושלת שרדה עד שנת 420 לספירה, אז אולץ הקיסר סְי-מָה גונְג דִי (הקיסר ה11 של שושלת ג'ין המזרחית או ה16 של כלל השושלת) לפרוש. בשנת 420 נכנסה סין לעידן השושלות הצפוניות והדרומיות.
האצטדיון האולימפי (הלסינקי)
היסטוריה
האצטדיון משמש כאצטדיון הבית של נבחרת פינלנד בכדורגל.
אליפויות עולם באתלטיקה
הלסינקי אירחה באצטדיון זה שתי אליפויות עולם באתלטיקה:
קלף
הקלף קיים כבר למעלה מאלפיים שנה, אך החליף סופית את הפפירוס, שהיה בשימוש בעולם המערבי, רק במאה ה-7 בספרים (קודקסים), בולות וצ'ארטרים. כתבים מוסלמים מוקדמים נכתבו גם כן על קלף. הוא הוחלף בנייר עם מהפכת הדפוס במאה ה-15 כאשר הביקוש לדברי דפוס הרקיע, ושוב לא היה ניתן לספקו על ידי קלף. מאז הוא משמש בעיקר לכתיבת מסמכים יקרי-ערך, דפוס יוקרתי או לכריכת ספרים.
היסטוריה
שמו של הקלף בלטינית - pergamenum בא מהעיר פרגמון ומלטינית עבר לשפות אירופאיות רבות (באנגלית, למשל: parchment). לפי פליניוס הזקן, מלך פרגמון הכניס את הקלף לשימוש במאה ה-2 לפנה"ס, לאחר אמברגו שהוטל על ידי המצרים על יצוא פפירוס. לדבריו, המצרים חששו שספריית פרגמון תעלה על הספרייה הגדולה של אלכסנדריה. דעה אחרת גורסת שהמחסור הורגש באגן הים התיכון כולו ונבע מהמלחמה הסורית השישית בין אנטיוכוס אפיפאנס לבית תלמי.
Super Mario 3D World
פיתוח
פיתוח המשחק החל זמן קצר לאחר שחרורו של Super Mario 3D Land. צוות של 100 עובדים, כולל המפיק יושיאקי קואיזומי, כתב רעיונות למכניקת משחק על פתקים דביקים שנאספו על קירות האולפן. אם הצוות אהב רעיון, הם היו מיישמים אותו במשחק כדי לבדוק אותו. המנהלת המשותפת קנטה מוטוקורה הצהירה כי "דנו וזרקנו מספר עצום של רעיונות במהלך הפיתוח - לפעמים אתה פשוט לא יכול לדעת אם רעיון טוב או רע על ידי התבוננות בו על לוח השרטוט; כשזה קורה, אנו מנסים אותו מחוץ למשחק. אם אנחנו לא מוצאים את הרעיון מהנה, הוא לא יהפוך אותו למוצר הסופי. היו הרבה מבוים סתומים בשל כך." במאי משותף, קואיצ'י הייאידה, הצהיר כי סופר מריו תלת מימד נועד להיות משחק Wii U שאוהדי .New Super Mario Bros יוכלו ליהנות ממנו, כמו גם המשך בפועל של Super Mario 3D Land.
Super Mario 3D World + Bowser's Fury
גרסת משחק מחודשת לקונסולת הנינטנדו סוויץ', "Super Mario 3D World + Bowser's Fury" הוכרזה ב-3 בספטמבר 2020 כחלק מיום השנה ה-35 של האחים סופר מריו ושוחררה ברחבי העולם ב-12 בפברואר 2021 לצד דמויות אמיבו של מריו החתול ופיץ' החתולה. הגרסה מוסיפה אפשרות מרובת משתתפים מקוונת, פונקציונליות של Amiibo, תכונת צילום מסך מהיר במשחק, ושיתוף פעולה לארבעה שחקנים לשלבי קפטן טואוד. הבדלים אחרים כוללים את מהירות הבסיס (המוגברת) של הדמויות, והבולים הנעולים במהלך המשחק, המיועדים במקור לשירות Miiverse שהופסק, יכולים לשמש כעת לקישוט הסביבה במצב צילום מסך.
פרנץ ראקוצי
הנצחה
ביתו לשעבר בטקירדא הוא מוזיאון, ובעיר מוצב קונסול כבוד הונגרי.
דגל קרואטיה
דגל קרואטיה (בקרואטית: Zastava Hrvatske) או הטריקולור (בקרואטית: Trobojnica) הוא אחד מסמליה של מדינת קרואטיה. הדגל מורכב משלושה פסים אופקיים בגודל שווה בצבעים אדום, לבן וכחול. באמצעו מופיע סמל קרואטיה.
עיצורים חוככים
עיצורים חוככים
בעברית יש לתכונת השריקות של העיצורים תפקיד מורפולוגי שכן כאשר עיצור שורק מופיע בפ"א הפועל של בניין "התפעל" מתרחש שׂיכוּל עיצורים בין פ"א הפועל לבין ת"ו הבניין.
טל ניצן
ביוגרפיה
ניצן היא ילידת יפו. התגוררה בבואנוס איירס (ארגנטינה), בבוגוטה (קולומביה) ובניו יורק (ארצות הברית), כיום חיה בתל אביב.
יצירתה
עורכת את סדרת "מקומי" לספרות עברית בהוצאת כרמל, ערכה את סדרת "לטינו" לספרות היספנית מתורגמת בהוצאת הקיבוץ המאוחד, ואת כתב העת "אורות" ליצירה בעקבות יוצרים.
תרגומי שירה
תרגמה משירתם של מיגל דה סרוואנטס, אנטוניו מצ'אדו, פדריקו גארסיה לורקה, ססאר ואייחו, פבלו נרודה, חורחה לואיס בורחס, אוקטביו פס, אלחנדרה פיסארניק ואחרים.
ניצן ערכה ותירגמה שתי אנתולוגיות לשירת אמריקה הלטינית במאה העשרים:
שליחות קטלנית: ג'נסיס
עלילת הסרט
שרה וקייל משתגרים לסן פרנסיסקו של שנת 2017 ונוחתים באמצע כביש מהיר ונעצרים על ידי המשטרה. בזמן שהם מקבלים טיפול רפואי בבית החולים בשל הפציעות שלהם, הם לומדים שסקיינט כעת מכונה "ג'נסיס"- מערכת הפעלה גלובלית שאמורה להתחיל לפעול למחרת על ידי חברת סייברדיין בראשות מיילס דייסון (קורטני בי ואנס). ג'ון לפתע מופיע ומחלץ אותם מהמעצר המשטרתי בבית החולים ולוקח אותם לחניון כשלפתע סבאל'ה מופיע ויורה בו באופן בלתי צפוי, ולתדהמתם ג'ון קם לחיים ונחשף כמחסל מתקדם מדגם T-3000. הוא מגלה להם כי אלכס הלוחם שתקף אותו היה למעשה התגלמות פיזית של סקיינט, שחזה מראש את צעדיו של ג'ון והפך אותו למחסל ולעושה דברו. כעת עם כוחותיו החדשים ג'ון נע אחורה בזמן על מנת להבטיח את ניצחונו של סקיינט על ידי הסתננות לחברת סייברדיין כמהנדס תוכנה ופיתוח ג'נסיס. קייל מצליח להדביק את ג'ון למכונת MRI ובורח ביחד עם שרה וסבאל'ה.
בסצנה שלאחר הכתוביות נחשף כי הליבה המרכזית של ג'נסיס, שהייתה ממוקמת בתא תת-קרקעי בבנייני סייברדיין, שרדה את הפיצוץ ונותרה שלמה.
פונקציה
מקרים בסיסיים
להלן דוגמאות לפונקציות בסיסיות המוגדרות באופן כללי לקבוצות ללא תלות במבנה מסוים.
קבוצת הפונקציות Y^X
לקבוצות אינסופיות מחליטים לקבל זהות זו כהגדרה של חזקה בין עוצמות אינסופיות. לכל זוג עוצמות |X|,|Y| מגדירים. זוהי הגדרה מוצלחת, שכן היא מקיימת את חוקי החזקות והיא עדיין מהווה פעולת כפל מקוצר ביחס לכפל המוגדר בין עוצמות.
אלדור שומורודוב
איטליה
ב-2 באוגוסט 2021 חתם ברומא. ב-7 בנובמבר כבש שער בכורה בהפסד קבוצתו 2–3 לונציה. ב-30 בינואר 2023 הושאל לספציה עד לסוף העונה. ב-27 ביולי 2023 הושאל לקליארי לעונה אחת עם אופציית רכישה.
פילודנדרון שחרחר
פילודנדרון שחרחר (שם מדעי: Philodendron melanochrysum, שמשמעותו "פילודנדרון שחור-זהוב") הוא מין צמח מטפס מהסוג פילודנדרון, שמקורו באמריקה הטרופית, ומופץ בעולם כצמח נוי בזכות עליו הקישוטיים.
פאל מרצאלי
מאמריו
מאמריו שפורסמו בכתב העת למדעי הטבע (חלק אחרי מותו):
אקפולקו
כלכלה
ארצות הברית מקיימת סוכנות קונסולרית בעיר, בנוסף לשגרירות ארצות הברית במקסיקו סיטי
לאומיות
הגישה הפרימורדיאלית
ההיסטוריון אדריאן הייסטינגס שמייצג את הגישה הפרימורדיאלית, וביקר רבות את ההיסטוריוגרפיה והפרשנות המודרנית, מייחס לדת ולשפה את מקור הלאומיות ולכן רואה במאות השנים שקדמו לעידן המודרני את המקור ללאומיות. להבדיל מהובסבאום, שעל מנת להוכיח את הנחת היסוד שלו מראה כי המושג "לאום" במתכונתו הנוכחית מופיע במילונים של שפות שונות רק בסוף המאה התשע עשרה, הרי שהייסטינגס קובע כי כל המובנים המהותיים של הלאום מצויים במשמעות המילה עוד בימי הביניים. לדבריו, "המחלוקות העיקריות (...) מתלבנות משאנו מאמצים את ההבחנה בין קהילה אתנית לאומה". באמירתו זו ישנה הבנה כי ללאומיות יש מאפיינים מודרניים, אולם הבסיס ללאומיות אינו מודרני ולבטח שלא מומצא וקדמה לה מודעות אתנית.
סמל כימי
סמל כימי הוא קיצור שמו של יסוד, המייצג אותו בטבלה המחזורית ובנוסחאות כימיות והניתן לו לפי שמו, שהוא לרוב לטיני או יווני, או על שמה של אישיות. לכל יסוד סמל כימי ייחודי, בן אות אחת או שתיים, הראשונה גדולה והשנייה קטנה. לאחדים מהיסודות המלאכותיים שאין להם שם פרטי, אלא רק שם זמני, סמל זמני בן שלוש אותיות.
מלאך
מלאכים בקבלה
המלאכים הם בעלי הכרה עצמית, הכרה של הסביבה ויכולת לייצור ולעשות דברים בתוך מסגרת העולם שהם מצויים בו, ושלכל אחד מהם תפקיד של שליחות מתמדת מטעם הקדוש ברוך הוא בהיותו מקשר בין עולם העשייה לבין עולמות עליונים יותר (ולעיתים תחתונים יותר), ומעביר את החִיוּת באופן דו צדדי ביניהם. מצד אחד, כל מצווה שאדם עושה היא פעולה רוחנית-קדושתית שיוצרת מלאך שהוא מעין שליח של האדם לעבר העולמות העליונים, בהם מקבלת המצווה וכוונתה משמעות וממשות, שהיא המלאך. ומצד שני, יש מלאכים הנשלחים כלפי מטה והמתגלים בצורה כזו שקשורה בעקיפין למהותם. לפעמים המלאך מתגלה בעקיפין באופן בו אנשים קדושים במיוחד כמו נביא או כל אדם במצב של הארה גבוהה יכולים לחוות את מציאות המלאך באופן רוחני, ולפעמים המלאך מתגלה באופן ישיר ולובש צורה שקיימת ממש בעולם שלנו כמו דמות אדם, להבה או צורה טבעית אחרת.
מלאכים בהלכה
כמו כן, קיימים תפילות ופיוטים רבים שפונים או מתייחסים למלאכים, כמו שלום עליכם ומכניסי רחמים.
אלכסנדר גולדברג
ביוגרפיה
מונה למנכ"ל חברת "דשנים וחומרים כימיים", ועם איחודה עם חברת "פוספטים בנגב" מונה למנכ"ל החברה המאוחדת, "כימיקלים ופוספטים" (שלימים הייתה את מהחברות שאוחדו לחברת "כימיקלים לישראל"). שימש דירקטור בחברות אחדות, בהן מפעלי ים המלח.
Dynamic Host Configuration Protocol
שחרור כתובת
אפשרות נוספת בפרוטוקול היא השחרור (release), בו הלקוח שולח פאקטה ב-unicast אל השרת ממנו קיבל את הכתובת בבקשה לשחרר את הכתובת, ומוחק אותה אצלו. זהו לא חלק סטנדרטי מהפרוטוקול - בדרך כלל השאיפה של המשתמש היא לשמור על אותה הכתובת לאורך זמן ארוך ככל האפשר.
גם כאשר המשתמש איננו משחרר כתובת באופן עצמאי, לשרת יש יכולת לדעת שכתובת מסוימת איננה בשימוש זמן רב, ולקחת אותה מהמשתמש הנוכחי. לדוגמה כאשר לשרת לא נותרו כתובות פנויות לחלוקה הוא יכול לבדוק מי הן הכתובות שלא ביצעו בקשה לחידוש הקצאה תקופה ארוכה, ולהעביר אחת מהן עבור הבקשה החדשה. יכולת זו משחררת את מנהל הרשת מהצורך לעדכן את השרת לגבי מערכות שיצאו משימוש.
DHCP relaying
מקרה נוסף בו לא יוכל מחשב ברשת מקומית לקבל כתובת הוא כאשר אין ברשת שרת DHCP - שכן הפנייה היא ב-broadcast ועל כן לא עוברת נתב. מקרה כזה עלול לקרות כאשר השרת המקומי נפל, או כאשר יש רצון להרים שרת אחד למספר רשתות מקומיות שונות - כדי לחסוך ברכיבי רשת.
ברכת מציב גבול אלמנה
מקור הברכה
הברכה מדמה את עם ישראל בגלות כאשה שנעזבה מבעלה שהיא כאלמנה, וכאשר שבו ישראל לארצם וגבולם, הם כאלמנה ששבה לבעלה. דימוי עם ישראל בחורבן ובגלות לאלמנה, מקורו בפסוק בישעיהו:.
מתי מברכים את הברכה
את ברכות הראיה הקשורות למקומות ואתרים מברכים בכל שלושים יום, לכן גם ברכה זו מברכים בכל שלושים יום שרואים את היישוב החדש. אמנם יש אומרים שמאחר ואין כל כך התפעלות מראיית יישובים חדשים, לכן רק על ראייה ראשונה של יישוב, שאז ישנה התפעלות, מברכים ברכה זו.
ריצ'רד וילבור
קורות חייו
וילבור נולד בניו יורק ב-1 במרץ 1921, וגדל בצפון קלדוול, ניו ג'רזי. שירת בצבא ארצות הברית במהלך מלחמת העולם השנייה. למד לתואר שני באוניברסיטת הרווארד. ספר השירה הראשון שפרסם יצא לאור ב-1947. במהלך חייו פרסם ספרי שירה רבים שזכו להערכה. מלבד שירה עסק וילבור גם בתירגום. בין השאר תרגם קומדיות של מולייר ודרמות של ז'אן רסין. כמו כן פרסם מספר ספרי ילדים.
יהודה באואר
הג'וינט
אחרי המלחמה טיפל הג'וינט במחנות העקורים, בהם יוצאי המחנות ושרידי המתחבאים והלוחמים בעת השואה, והפליטים שברחו, מפולין בעיקר, לתוככי ברית המועצות. כל אלה הגיעו למחנות העקורים בגרמניה, אוסטריה ואיטליה. לבד מאספקת מזון, לה דאגו חילות המצב של בעלות הברית המערביות, בעיקר הצבא האמריקאי, הושפעו כל יתר הפעולות, הסוציאליות, הכלכליות והתרבותיות, על ידי העזרה שניתנה על ידי הג'וינט.
אנרגיית שפעול
תאוריית ההתנגשות
ככל ששתי המולקולות קרובות יותר, ענני האלקטרונים שלהן יידחו אחד את השני. על מנת להתגבר על דחייה זו שתי המולקולות צריכות אנרגיה, שבדרך כלל מתקבלת מהאנרגיה הקינטית שלהן. אם יש מספיק אנרגיה כדי להתגבר על הדחייה, והמולקולות מתקרבות מספיק כדי שתווצר משיכה ביניהן, נוצר קשר כימי בין המולקולות.
נוסחה מתמטית
אפשר לחשב את אנרגיית השפעול דרך משוואת ארניוס, שנותנת את הקשר בין קצב התגובה לאנרגיית השפעול:
דלקת סימפונות כרונית
השפעות
כתוצאה מהעלייה המשמעותית בהפרשת הריר בשילוב עם העלייה בעובי דפנות הסמפונות, קיימת חסימה של דרכי האוויר, כאשר ברוב החולים קיימת במקביל גם נפחת המעצימה את האפקט החסימתי. עם העלייה בחסימת הסמפונות, נוצרת היפוקסיה קשה, קוצר נשימה ושיעול עם זיהומים חוזרים. הרס הרקמה גורם לעליה בלחץ הדם הריאתי, לב ריאתי ואי ספיקת לב ימנית.
הטיפול בדלקת הסמפונות הכרונית כולל לעיתים גם טיפול אנטיביוטי עקב הסיכוי הגדול לזיהומים חוזרים.
יהדות אתיופיה
ביתא ישראל
בשני מבצעים סודיים הועלו יהודי אתיופיה לישראל. בראשון, "מבצע משה", שהגיע לשיאו בשנים 1983 - 1985, עלו קרוב ל-20,000 יהודים. ובשני, "מבצע שלמה" בסוף מאי 1991, עלו עוד 14,087 יהודים מאתיופיה לישראל. 4,000 נוספים, שלא הספיקו להגיע למחנה ההמתנה באדיס אבבה, הועלו בחדשים שלאחר מכן.
קהילות שנוצרו בעת החדשה
קהילות נוספות נוצרו כאשר יהודים תימנים היגרו בעת החדשה לצפון אתיופיה והתיישבו הן באריתריאה והן בשטחי קהילות ביתא ישראל שבהם הם התערבבו עם היהודים החבשים המקומיים. קהילות אשכנזיות היגרו מאירופה בייחוד בשנות ה-30 של המאה ה-20 והתיישבו בעיקר בבירה אדיס אבבה. כיום הריכוזים הגדולים של כלל היהודים הם באדיס אבבה ובתגראי.
אייל דותן
קישורים חיצוניים
מאמרים עיוניים ופרקים בספרים (מבחר)
קתדרלת הדוויג הקדושה
היסטוריה
הקתדרלה נבנתה במאה ה-18 לאחר שפרידריך הגדול, מלך פרוסיה התיר את בניתה. הכנסייה נבנתה בין השנים 1747–1773 על פי תוכניות של גאורג ונצסלאוס פון קנובלסדורף, כאשר על הבנייה פיקח יוהאן באומן. כיפת הקתדרלה נועדה לחקות את כיפת הפנתיאון ברומא. במאה ה-18 הייתה הכיפה עשויה עץ, אולם במאה ה-19, עם התפתחות הטכנולוגיה, נבנתה כיפה מברזל.
מייקל אולווקנדי
אולווקנדי נולד בניגריה אך את רוב חייו ואת ילדותו בילה באנגליה לאחר שהוריו היגרו למקום, הוא עבר לארצות הברית במהלך תקופת התבגרותו על מנת לשחק כדורסל באוניברסיטת פסיפיק, מאחר שחלם להיות כדורסלן מקצועי.
יבול (מושב)
יְבוּל הוא מושב בחבל שלום, מדרום-מזרח לכרם שלום, במועצה אזורית אשכול ומשתייך ליישובי האיחוד החקלאי. המושב הוקם בשנת 1981 והוא אחד משישה מושבים שהוקמו בתחילת שנות ה-80, במסגרת חבל שלום.
היסטוריה
בשנת 1983 נקלעו המושב, יחד עם שאר המושבים בחבל שלום, לחובות. זאת עקב ירידה במחירי הירקות, זינוק באינפלציה ומגבלה על מכסות הייצור. לאחר שהפגינו במעבר רפיח הובטח לתושבים סיוע מידי, אך הקשיים נמשכו לאחר שבעקבות האינתיפאדה הראשונה, לא יכלו להעסיק פועלים מעזה. רוב חובות מושבי חבל שלום נמקחו אחר כך בהסדר חובות המושבים.
מלאך (פירושונים)
אישים ששמם מלאך:
טלפון סלולרי
טלפון סלולרי או טלפון נייד הוא טלפון אלחוטי נייד, מכשיר רדיו דו כיווני המסוגל בו-זמנית לשדר ולקלוט גלי רדיו. ניתן להפעילו באזורים נרחבים בטכנולוגיה של תקשורת סלולרית המבוססת על פריסת תחנות בסיס סלולריות במרחב ומיתוג אוטומטי של הטלפון לתחנת בסיס, באופן שהתקשורת ממשיכה להיות רציפה גם בזמן מיתוג הטלפון בין תחנה לתחנה.
משמעות המונח "טלפון סלולרי"
המונח "טלפון סלולרי" (Cellular phone) נגזר מהמילה האנגלית "cell" שפירושה תא, והוא מתייחס לקונספט המקורי (שנהגה ב-1947 על ידי מהנדסים במעבדות בל) של הפריסה של התחנות הסלולריות במישור, במסגרתה לכל תחנה סלולרית מוקצה מעין אזור בצורת משושה משוכלל (hexagonal cell) שאת אותות הרדיו המשודרים מתוכו היא מגבירה ומנתבת - זאת היות שלטלפון הנייד אין יכולת לשדר אותות חזקים במיוחד, ולכן טווח השידור שלו מוגבל. הפריסה של התחנות במישור נעשית באופן כזה שכל תחנה מוצבת במרכז התא המשושה אליו היא משויכת.
סידור התחנות בסריג משושה כזה הוא האופן החסכוני ביותר להשיג "כיסוי שטח מקסימלי" (כלומר, לוודא שלא יהיו שטחים "מתים" שבהם המכשיר הנייד משדר אותות שאינם נקלטים ומוגברים בתחנה קרובה), במובן של מזעור מספר תחנות הבסיס שיש להקים. הסיבה המדויקת לצורת המשושה המשוכלל של כל תא נובעת מכך שהסידור הצפוף ביותר של מעגלים במישור הוא כזה שמרכזי המעגלים מסודרים בסריג משושה (משפט Thue). הפריסה של התחנות הסלולריות במישור אינה מבוססת על משפט Thue, אלא על וריאציה קלה עליו, אשר גורסת כי הדרך היעילה ביותר לכסות באופן מלא את המישור על ידי מעגלים בגודל קבוע הוא בסידור של מרכזיהם בסריג משושה (באופן כזה שהמרחק בין תחנות בסיס סמוכות קטן מפעמיים רדיוס המעגלים, כך שהמעגלים חופפים במקצת ואין שטחים שאינם מכוסים). בתקשורת סלולרית, רדיוס המעגלים מייצג את טווח השידור של הטלפון הנייד.
היסטוריה
למרות המהפכנות מאחורי ההמצאה, אימוץ השימוש בטלפונים ברכב היה תהליך איטי. באמצע שנות השבעים, 30 שנה אחרי הפיתוח הראשון של הטלפון הנייד (הלא סלולרי), הותקנו בסך הכל 45 אלף מכשירים ברחבי ארצות הברית, ורשימת ההמתנה כללה 20 אלף נוספים. קצב התקנת התחנות לא עמד בביקוש, ולרשות הצרכן פעלו כ-30 תחנות בסיס. כתוצאה מכך, בשעות השיא נוצר עומס ברשת שלא אפשר תקשורת. דומה היה שהפלא גדל אך נשאר יקר ולא ממש יעיל.
שירותי הטלפון הסלולרי
בעשור השני של המאה ה-21 המכשיר הסלולרי כבר אינו רק מכשיר טלפון אלא מחשב לכל דבר עם מעבד רב עוצמה, כרטיס גרפי בעל האצת תלת־ממד ומערכת הפעלה עצמאית אשר מסוגלת לעשות כל מה שמחשב אישי מסוגל ואף דברים מבוססי מיקום אשר עד לתקופה האחרונה לא היו בנמצא, תקשורת הסלולר הקולית היא רק תכונה אחת במרכיב הכולל.
השפעות חברתיות
שימוש בטלפון סלולרי בזמן נהיגה יכול להסיח את דעת הנהג, לגרום לנהיגה לא בטוחה, ואף להוביל לתאונות דרכים קטלניות. בישראל העונש על שימוש בסלולרי בזמן נהיגה הוא 1000 ש"ח ושמונה נקודות רישוי נכון לשנת 2022..
שעמום
סוגים של שעמום
שעמום מסווג לרוב לאחד מארבעה סוגים, אם כי לאחרונה חוקרים טוענים כי הצליחו להגדיר סוג חמישי של סיווג:
אליקנטה
היסטוריה
בתחילת המאה ה-20 הייתה אליקנטה בירת נפה קטנה אשר נהנתה מהיותה של ספרד מדינה נייטרלית במהלך מלחמת העולם הראשונה, דבר שיצר הזדמנויות כלכליות חדשות לתעשייה ולחקלאות במקום. בשנות ה-20 גויסו רבים מבני אליקנטה לשורות הצבא הספרדי במלחמת הריף, באזור החסות הספרדי שבצפון מרוקו. בסוף שנות ה-20 זכו מועמדים רפובליקאים בשליטה במועצת העיר ובנפה כולה והכרזתה של הרפובליקה הספרדית השנייה, ב-14 באפריל 1931, התקבלה בהתלהבות על ידי תושבי אליקנטה. מלחמת האזרחים בספרד פרצה ב-17 ביולי 1936. אליקנטה הייתה העיר האחרונה שנותרה נאמנה לממשלת הרפובליקה ואשר נכבשה על כוחותיו של הגנרל פרנקו ב-1 באפריל 1939 ומנמלה נמלטו מן הארץ אחרוני ראשי הממשל הרפובליקני. אף שהקרבות באליקנטה לא זכו לפרסום של הפצצת גרניקה על ידי חיל האוויר הגרמני, העיר ספגה במהלך שלוש שנות המלחמה הפצצות אוויריות כבדות וזכורה במיוחד הפצצת חיל האוויר האיטלקי ב-25 במאי 1938, שבה נהרגו למעלה מ-300 אזרחים.
ג'ון בטיס
ג'ון גרגורי בטיס (באנגלית: John Gregory Bettis; נולד ב-24 באוקטובר 1946) הוא תמלילן אמריקאי. במקור הוא היה חלק מלהקת ספקטרום, שבה נכחו גם ריצ'רד וקארן קרפנטר. הוא כתב את המילים של "Top of the World", של לין אנדרסון והקרפנטרז. הוא כתב עוד כמה להיטים לקרפנטרז, ביניהם "Only Yesterday", "Goodbye to Love" ו-"Yesterday Once More". מאוחר יותר, כתב להיטים לאמנים אחרים ביניהם מדונה ("Crazy for You"), מייקל ג'קסון ("Human Nature"), האחיות פוינטר ("Slow Hand"), דיאנה רוס ("When You Tell Me That You Love Me"), ג'ניפר וורנס ("Nights Are Forever"), פיבו ברייסון ("Can You Stop the Rain"), ג'ורג' סטרייט ("Heartland"), רוני מילסאפ  ("Only One Love in My Life"), וברברה מנדרל  ("One of a Kind Pair of Fools"). בין היתר, כתב שירים עבור ויטני יוסטון וברברה סטרייסנד.
Simple Mail Transfer Protocol
Simple Mail Transfer Protocol (בראשי תיבות: SMTP; בתרגום חופשי: פרוטוקול פשוט להעברת דואר) הוא הפרוטוקול הסטנדרטי לשליחת דואר אלקטרוני דרך האינטרנט.
בעיות אבטחה ב SMTP
SMTP הוא פרוטקול ותיק וכתוצאה מהפריסה של המערכות והצורך לשמור על תאימות לאחור קיים אתגר בשדרוג מהפרוטוקול הזה לפרוטוקולים מתקדמים ומאובטחים יותר. בין בעיות האבטחה של הפרוטוקול ניתן למנות:
הרז'ה
הרז'ה נולד בבריסל, בירת בלגיה. הוא החל לפרסם ספרים מצוירים מגיל צעיר. את הספר הראשון בסדרת "הרפתקאותיו של טינטין", "טינטין בארץ הסובייטים", כתב וצייר בגיל 22. עד מותו כתב וצייר 23 ספרים בסדרת טינטין, והחל בכתיבתו של ספר נוסף.
רות שועלי
ביוגרפיה
שועלי נולדה בחוות בודדים בשער הגיא לתמר זכאי, אשת חינוך, ולאמציה שועלי חקלאי. בגיל שנתיים עברה המשפחה למצפה רמון. היא החמישית בין עשרה אחים. היא בוגרת התיכון לחינוך סביבתי במדרשת בן-גוריון. שועלי עשתה שנת שירות עם נוער בסיכון ושירתה בחיל האוויר. אחיה הוא המשורר והסופר רעואל שועלי. אחותה היא הסופרת והיזמת דריה שועלי.
הרז'ה
1934–1939: ידידות עם צ'אנג ותחילת המלחמה
במאי 1939 גויס הרז'ה לחיל הרגלים של הצבא הבלגי. גם בזמן השירות הצבאי המשיך הרז'ה לשלוח את פרקי הקומיקס הקבועים ל-"Le Petit Vingtième", ובשאר זמנו הפנוי מילא את מחברות הסקיצות שלו ברישומים של חיילים וכלי נשק. לאחר שבועות ספורים חלה הרז'ה בסינוסיטיס וקיבל חופשה של שלושה חודשים מהשירות הצבאי.
לאחר שסיים את פרסום הקומיקס "שרביטו של המלך אוטוקר" החל הרז'ה בפרסום הקומיקס הבא בסדרה, "ארץ הזהב השחור", שעלילתו התרחשה בארץ ישראל תחת המנדט הבריטי. בינתיים הסתיימה חופשת המחלה שלו מהצבא והוא חזר לבסיס, אך שם נבדק ונמצא לא כשיר לשירות. מייד כשחזר הביתה, ב-12 במאי, נודע לו שהצבא הגרמני מתקדם לכיוון בריסל והוא נמלט, יחד עם ז'רמיין, אל פריז. לאחר שהות קצרה בפריז הם נסעו לאוברן, שם התארחו שבועות מספר אצל ידיד של הרז'ה.
1944–1946: השפעות המלחמה
בזמן שנאסר על הרז'ה לעבוד בעיתונות, הוא המשיך בעיבוד הקומיקסים הישנים שלו עם ז'אקובס. בניסיון לעקוף את האיסור שהוטל עליו יצר הרז'ה קומיקס חדש תחת שם העט "Olav", אך אף אחת מההוצאות לאור שאליהן שלח את הקומיקס לא הייתה מעוניינת בו. במקביל, נאלץ הרז'ה להתמודד עם בעיות משפחתיות: אמו התאשפזה בבית חולים פסיכיאטרי לאחר שהגיעה לאזניה שמועה שגויה שבנה הצעיר, פול, נהרג בצבא. כשפול חזר מהשבי הגרמני היא לא הכירה אותו, וטענה שהוא מתחזה.
1946–1949: הקמת מגזין "Tintin"
ההיעדרויות הפתאומיות של הרז'ה מהעבודה במגזין "Tintin" הפכו תכופות וממושכות יותר ויותר, ורמון לבלאן החל לחשוש לגורלו של המגזין, שהיה תלוי לחלוטין בתפקודו של הרז'ה כמנהל אמנותי. בינתיים הרז'ה, בבית הנופש שלו בשווייץ, שקע בחרדות ובמלנכוליה. הוא כתב מכתבים ארוכים לאדגר פ. ז'אקובס, בהם סיפר שהוא "דיכאוני" ו"נוירוטי", עצבני מאוד וסובל מנדודי שינה יחד עם עייפות כבדה. מצבו הנפשי הוביל גם להתדרדרות ביחסים בינו לבין ז'רמיין.
1966–1983: יצירות אחרונות, זיקנה ומוות
בשנת 1979 אובחן הרז'ה כחולה במחלת מיאלופיברוזיס אידיופתית, והוא החל בטיפולי עירוי דם. לאחר חיפוש ארוך, נפגש הרז'ה שוב עם צ'אנג צ'ונגרן, במרץ 1981.
סגנון
סגנון הציור של הרז'ה מתאפיין בעיקר בניגוד העז שיצר בין הרקעים הריאליסטיים והמדויקים לבין הדמויות, שצוירו בסגנון קרטוני מובהק. הרז'ה גם דגל בעליונות הקו על הצבע, בו התעקש להשתמש כתוספת משנית בלבד. הוא לא עשה שימוש בהצללות או בהדרגה, וכך יצר "דמוקרטיה של צורות" - עולם אובייקטיבי ואחיד, שבו כל פרט מקבל תשומת לב שווה.
פרסים והוקרה
לאורך השנים זכה הרז'ה בפרסים שונים, ביניהם:
אורלינס (קליפורניה)
אורלינס (באנגלית: Orleans, לשעבר ניו אורלינס בר (New Orleans Bar) ואורלינס בר (Orleans Bar)) הוא יישוב לא מאוגד, במחוז המבולדט בקליפורניה בארצות הברית. הוא שוכן 19 קילומטרים צפונית-מזרחית לוויצ'פק לאורך של קליפורניה ("הדרך הנופית של הביגפוט"), בגובה 123 מטרים מעל גובה פני הים. היישוב שוכן בשטחי המולדת של שבט הקארוק של קליפורניה.
כאזמיה
מבנה ותושבים
לאחר הקמת המסגד המפואר לפני האימאמים ב-947, החלו שיעים לאורך השנים לעבור להתגורר במקום, כיום מרבית תושבי השכונה הם שיעים. בשכונה מסגדים רבים, ובתי קברות בהם נטמנו מספר מוסלמים חשובים. שטח השכונה אינו גדול, ועל פי מרבית הסימונים עומד על כ-13.3 דונמים. גידורה המערבי של השכונה הוא נהר הפרת, וגבולותיה ממזרח הם שורה של מפעלים. ב-1943 חוברה כאזמיה למערכת הרכבות של בגדאד.
מרי לו (שיר)
מֶרי לוּ הוא שיר של המוזיקאי הישראלי צביקה פיק שיצא לאור בדצמבר 1978 כרצועה השלישית באלבום האולפן השישי שלו, "מוסיקה", בהוצאת חברת התקליטים CBS ישראל. פיק הלחין ועיבד את השיר למילותיה של אשתו דאז מירית שם אור.
רקע וכתיבה
שם השיר, "מרי לו", מקורו בשמה של המחברת מירית שם אור, שכתבה אותו על חלומה להפוך לזמרת מוצלחת – חלום שמעולם לא התגשם. לימים כתבה שם אור את המחזמר הנושא את שם השיר, המבוסס על שיריו של פיק, בו הדמות מירי מבוססת על דמותה של שם אור המתוארת בשיר.
חטפית שחורת-עורף
חטפית שחורת-עורף (שם מדעי: Ficedula Hypoleuca) היא מין ציפור קטנה ממשפחת החטפיתיים. משמעות שמה המדעי הוא "זוללת תאנים לבנת-גחון": Ficedula – ציפור קטנה שאוכלת תאנים, אף על פי שמדובר בחטפית שניזונה מחרקים ועכבישים, Hypo -מתחת, leuca-גחון/בטן.
תפוצה ומגמות אוכלוסין
החטפית דוגרת ביערות פתוחים במרבית אירופה, היא נודדת דרומה בחורף לאפריקה. בישראל היא חולפת נדירה למדי בכל חלקי הארץ בעיקר באביב.
אלדד זיו
בשנות ה-80 וה-90
בשנים 1992 עד 1995 הגיש זיו את תוכנית האמנות "כרטיס ל-2" בערוץ 2, בה נהג לחזור על משפט שהגה, והפך מזוהה עמו: "באמנות כמו באמנות, אין דבר כזה שאין דבר כזה". במקביל באותן השנים השתתף זיו בפאנל התוכנית "אין עם מי לדבר". בשנת 1996 כתב והלחין את השיר "אוכלת מהצד" שהקליטה להקת השוונג של הפיתה.
בשנות ה-2000
בקיץ 2010 הציג תערוכת יחיד ב"גלריה טובה אוסמן", ברחוב בן יהודה בתל אביב.
הגדרה
הגדרות אקסקלוסיביות מול הגדרות אינקלוסיביות
עם זאת, בשפה המתמטית, סוגי המרובעים מוגדרים באופן אינקלוסיבי - כלומר, ריבוע אינו מוגדר בנבדל ממלבן, אלא כמקרה פרטי שלו, מלבן ומעוין כמקרים פרטיים של מקבילית, מקבילית כמקרה פרטי של טרפז, וכיוצא בכך. לשימוש בהגדרות אינקלוסיביות יש יתרון במקרה זה, שכן משפט שיהיה נכון לגבי סוג מסוים של מרובע, יהיה נכון גם לגבי כל הסוגים שהם מקרים פרטיים שלו, ואין צורך להוכיח אותו בנפרד לכל סוג וסוג.
הגדרה בחקיקה
מונחים אחדים, המופיעים בחוקים רבים, זכו להגדרה מרכזית בחוק הפרשנות. המדובר במונחים כלליים ונפוצים, דוגמת "בכתב", "חוק" או "יום". במקרה שבו רוצה המחוקק לקבוע בחוק מסוים הגדרה שונה מההגדרות שבחוק הפרשנות, עליו להוסיף בחוק הגדרה ספציפית.
לעיתים נמנע המחוקק מלהגדיר מושגים מרכזיים בחקיקה, ומותיר מלאכה זו לבתי המשפט. המושג "עובד", למשל, נמצא בשורש דיני העבודה, אך אינו מוגדר בהם, והגדרתו התגבשה במשך השנים בפסקי דין של בית הדין לעבודה. גם קיומה של הגדרה למושג בחוק אינו בהכרח פוטר את בית המשפט מלדון בהגדרה זו ופעמים רבות נדרש בית המשפט ללבן את גבולותיה של ההגדרה.
במילונאות
מילון הוא כלי לאיסוף, להגדרה ולביאור של אוצר המילים של שפה מסוימת או לתרגום מילים משפה לשפה. לצורך הביאור, לצד ההגדרה מופיעות גם דוגמאות, איורים, תיאור היסטורי של התפתחות המילה, ציון חלק הדיבר שהיא (למשל, פועל או שם עצם), ציון תכונות לשוניות אחרות שלה (עצם בזכר או בנקבה), הוראות ביטוי של המילה בכתב פונטי וכיוצא בזה. אולם, מכל ההסברים והביאורים על אודות המילים, רק ההגדרות מופיעות בכל מילון (שאינו דו לשוני) ועבור כל מילה.
הקרן למצוינות בתרבות
נבחרי הקרן בשנים 2002 - 2011
כתיבה: אתגר קרת, אשכול נבו.
קולנוע וטלוויזיה: תומר הימן, דוד אופק, ניר ברגמן.
יהודה רוזאניס
ביוגרפיה
ר' יהודה היה מתנגד חריף לשבתי צבי והשבתאות, וחתם על כתבי חרם כנגד נתן העזתי, נחמיה חיון וחיים מלאך.
מוזכר בפוסקים בתואר "הרב תנא".
ספריו
רוב כתביו נגנבו, כעדות תלמידו ומסדר כתביו רבי יעקב כולי. מהספרים שיש בידינו כיום ידועים:
הוכחה באפס ידיעה
צביעות גרף
דוגמה אחת היא ההוכחה שגרף כלשהו הוא 3-צביע – כלומר, שניתן באמצעות שלושה צבעים לצבוע את כל קודקודיו בצורה כזו, שבה כל שני קודקודים שמחוברים בקשת יהיו צבועים בצבעים שונים. לדוגמה זו חשיבות, הן בשל האינטואיטיביות היחסית שלה, והן מכיוון שבעיית ה-3-צביעה של גרף היא בעיה NP שלמה, ולכן נובע מכך, שלכל בעיה ששייכת למחלקת הסיבוכיות NP קיימת הוכחה באפס ידיעה.
אופן ההוכחה הוא כדלהלן: בהינתן גרף שהוא 3-צביע, ה"סוד" של המוכיח הוא צביעה אפשרית של הגרף. מציאה של צביעה כזו באופן כללי היא בעיה קשה, ולכן ניתן להניח, שהמוודא אינו יכול לגלות צביעה שכזו בעצמו.
החלק הקשה בהוכחה הוא שלב ה"כיסוי". המוכיח צריך "להתחייב" מראש על הצביעה של הגרף כולו, ועם זאת, לא לחשוף דבר. קיימות סכימות התחייבות שמאפשרות לבצע זאת. הסיבה שפרוטוקול זה הוא בעל תכונת אפס ידיעה, נעוצה בכך שהמידע היחיד אותו מקבל המוודא בכל סבב הוא ששני הצמתים שבחר מהגרף אכן צבועים בצבע שונה, כפי שנדרש מהצביעה. אולם, כיוון שבכל סבב מוגרלת תמורה שונה על הצבעים, אין כל תועלת במידע מסבבים קודמים כדי לקבל מושג לגבי צביעת הגרף כולו. להמחשה, אם בסבב הראשון ביקש המוודא את צמתים A, B וראה שהם צבועים בכחול ואדום ובסבב השני ביקש את הצמתים A,C וראה שוב שהם צבועים בכחול ואדום, אין זה אומר ש-B ו-C צבועים בצביעה המקורית באותו הצבע.
פרוטוקול הוכחת אפס ידיעה קריפטוגרפי
עדי שמיר (מכון ויצמן) ועמוס פיאט (כיום באוניברסיטת ת"א), הניחו ב-1986 את היסודות למימוש רעיון אפס-ידיעה מבחינה פרקטית בפרוטוקול הנקרא פרוטוקול פיאט-שמיר (Fiat-Shamir) – הפרוטוקול האינטראקטיבי מבוסס אפס-ידיעה הראשון. הפרוטוקול נשען על בעיית שורש ריבועי מודולו שלם פריק; בעיה, השקולה לבעיית פירוק לגורמים. חשוב לציין, שפרוטוקול זה אינו יעיל מעשית, מאחר שבכל סבב מועברת סיבית אתגר אחת בלבד, והוא מוצג כאן להמחשה בלבד. פרוטוקול פייגה-פיאט-שמיר (Feige-Fiat-Shamir) הוא הרחבה של פרוטוקול זה, שפועל על מחרוזת סיביות אתגר בו-זמנית, ועל כן יעיל יותר. כמו כן, קיים פרוטוקול אימות שנור של קלאוס שנור (C.P. Schnorr), המיישם הוכחת אפס ידיעה ומבוסס על בעיית לוגריתם דיסקרטי.
פרוטוקול פיאט-שמיר
בפרוטוקול משתתפים פגי (המוכיחה) וויקטור (המוודא). פגי בוחרת בסוד שני ראשוניים אקראיים p ו-q ומפרסמת את המכפלה שלהם N=pq. המשימה של פגי היא להוכיח לוויקטור ששלם מסוים y הוא מספר ריבועי מודולו N מבלי לחשוף בפניו כל מידע שיעזור לו להוכיח לאחרים ש-y ריבועי מודולו N. יש לזכור שהוצאת שורש ריבועי מודולו שלם פריק N היא בעיה מתמטית קשה. אך כיוון שפגי יודעת מהם הגורמים הראשוניים של N והוצאת שורש ריבועי מודולו מספר ראשוני קלה, ביכולתה למצוא בקלות שורש ריבועי מודולרי של כל שלם מודולו N על ידי משפט השאריות הסיני, נניח שקיים x המקיים: ואת זה מעוניינת פגי להוכיח לוויקטור מבלי לחשוף את x (במקרה זה x הוא הסיסמה הסודית של פגי). היא מוכיחה זאת באמצעות פרוטוקול המבוצע בכמה סבבים של חילופי מסרים שבסופם ויקטור יקבל או לא יקבל את טענתה. בכל סבב מתבצעים המהלכים הבאים: פגי וויקטור חוזרים על התהליך המתואר n פעמים עם n אתגרים אקראיים שונים כאשר n גדול מספיק (כגון n=80). אם תגובתה של פגי בכל הסבבים מניחה את דעתו של ויקטור הוא יכול לקבל את ההוכחה שאכן y הוא מספר ריבועי (כלומר שיש לו שורש ריבועי) מודולו N אחרת הוא דוחה אותה כטענה שקרית כי לא סביר שתצליח להוליכו שולל בכל הפעמים. קל להיווכח בשלמות ונאותות הפרוטוקול כנדרש. כי הרי אם y הוא שורש ריבועי מודולו N אז z ששלחה פגי לוויקטור מקיים לכן: לכן ויקטור יכול לקבל את טענתה.
נותר להבין איך התגובות שקיבל מפגי אינן תורמות מאומה לידיעתו של ויקטור בנוגע לטענתה (כלומר אפס ידיעה). בניסוח אחר השאלה היא האם ויקטור יכול לעשות בהן שימוש כלשהו כדי להוכיח באותה הדרך למישהו אחר נניח ולרי, בסיכויי הצלחה גבוהים יותר מאשר אילו לא קיבל את תגובותיה של פגי, ש-y הוא מספר ריבועי מודולו N. כמו שיבואר בהמשך ויקטור מסוגל עקרונית לייצר רשימה של ערכים שייראו על פניהם כמו תגובות אותנטיות של פגי ולמרות זאת אין בזה כל ערך בניסיון להוכיח לוולרי את אותה הטענה לכן, התגובות של פגי אינן תורמות מאומה לידיעתו של ויקטור משום שאם כן הרי שהוא היה יכול לבצע חיקוי מושלם שלהן בעצמו ללא עזרתה. ההוכחה התאורטית של אפס הידיעה קשורה לתורת ההסתברות ובעיקרה הטענה היא ששתי ההתפלגויות זהות.
יתד
יָתֵד הוא מושב בחבל שלום, המשתייך לתנועת המושבים. המושב הוקם בשנת 1980. יתד הוא אחד מ-32 יישובי מועצה אזורית אשכול, מושב חקלאי המונה כ-130 משפחות.
היסטוריה
עם הקמת המושב היו בו 96 חלקות חקלאיות, אולם בפועל, לא כולן היו מאוכלסות. במרץ 1999 אישרה להפקדה הוועדה המחוזית לתכנון ובנייה במחוז הדרום תוכנית חדשה למתחם המגורים של המושב, אחרי שאושר גם בוועדה לשמירה על קרקע חקלאית ושטחים פתוחים. מטרת התוכנית הייתה להגדיל את אוכלוסיית היישוב על ידי הרחבה לא חקלאית, במסגרת פרויקט בנה ביתך, של 110 מגרשים בשטח מרבי של 600 מ"ר כל אחד, על ידי ניצול שטחים לא מעובדים באזור הכניסה ליישוב. ההרחבה אושרה סופית במאי 2000.
צירוף אפיני
הווקטורים משוכנים במרחב וקטורי V מעל שדה K; והמקדמים \alpha _{i} הם סקלרים ב-K.
ג'ון לונג
פעילות פוליטית במסצ'וסטס
לונג החל את מעורבותו בפוליטיקה ברמה המקומית של בינגהאם ב-1870. במרכז השקפותיו הפוליטיות עמדה ההתנזרות ממשקאות חריפים. ראשית דרכו הפוליטית הייתה במידת מה במסגרת עצמאית. הוא תמך ברפורמיסט, חבר המפלגה הרפובליקנית בנג'מין בטלר בהתמודדותו לתפקיד מושל מסצ'וסטס ב-1871. מאוחר יותר אותה שנה הוצעה לו מועמדות מטעם המפלגה הדמוקרטית למושב בבית הנבחרים של מסצ'וסטס, אך הוא לא נבחר. גם ב-1872, כשהיה מועמד הן מטעם הדמוקרטים והן מטעם הרפובליקנים הרפורמיסטים, הוא הפסיד. לאחר מכן הוא היה לתומך איתן יותר של הרפובליקנים, שכן הוא היה משוכנע שרפורמה תושג בצורה טובה יותר במסגרת המנגנון המפלגתי.